Author: .
Last saved by: spano

VLÁDA  SLOVENSKEJ  REPUBLIKY

NÁVRH
UZNESENIA  VLÁDY  SLOVENSKEJ  REPUBLIKY
č. ...
z ...

k správe o povodniach v Slovenskej republike v roku 2003 s návrhom na rozpočtové krytie nákladov na záchranné a zabezpečovacie práce a niektorých spôsobených škôd 

Číslo materiálu:
Predkladateľ: minister životného prostredia

Vláda

A.	schvaľuje

     A.1.  správu o povodniach na v Slovenskej republike v roku 2003 s návrhom na rozpočtové krytie nákladov na záchranné a zabezpečovacie práce a niektorých spôsobených škôd 

B.	súhlasí 

       B.1.	s použitím 37 509 tis. Sk z kapitoly Všeobecná pokladničná správa, z rezervy na riešenie ďalších vplyvov nových zákonných úprav, na živelné pohromy, ich prevenciu a iné vplyvy, rozpočtovanej v oddieli 04, skupina 1, trieda 2, podpoložka 642200, na krytie nákladov na záchranné a zabezpečovacie práce, vykonané na základe rozhodnutí krajských a okresných povodňových komisií v sume 9 884 tis. Sk, na škody spôsobené na majetku miest a obcí (50 % účasť štátu na škodách na mostoch, lávkach, chodníkoch a cestách, na vodovodoch, kanalizácii a čistiarňach odpadových vôd) v sume 8 176 tis. Sk, na krytie škôd na vodných tokoch v správe Slovenského vodohospodárskeho podniku, š. p. Banská Štiavnica v sume 15 655 tis. Sk a na vodných tokoch v správe obcí v sume 3 794 tis. Sk

C.	ukladá
ministrovi financií

	C.1.	uvoľniť finančné prostriedky z kapitoly Všeobecná pokladničná správa, z rezervy na riešenie ďalších vplyvov nových zákonných úprav, na živelné pohromy, ich prevenciu a iné vplyvy, rozpočtovanej v oddieli 04, skupina 1, trieda 2, podpoložka 642200, v celkovej sume 37 509 tis. Sk podľa prílohy č. 1 a prílohy č. 2 tohto uznesenia, z toho: 
•	na krytie nákladov na záchranné práce vrátane miezd, platov, služobných príjmov a OOV zamestnancov rozpočtových kapitol pre 
                	Ministerstvo vnútra SR	5 687 tis. Sk

•	na krytie nákladov na zabezpečovacie práce pre
	Ministerstvo životného prostredia SR  	4 197 tis. Sk

•	na krytie 50 % škôd na miestnych komunikáciách, vodovodoch, kanalizácii a čistiarňach odpadových vôd v majetku miest a obcí podľa prílohy č. 2 tohto uznesenia pre 

			Ministerstvo vnútra SR	8 176 tis. Sk

•	na odstránenie škôd na tokoch v správe Slovenského vodohospodárskeho podniku, š. p. Banská Štiavnica pre	
			Ministerstvo životného prostredia SR  	15 655 tis. Sk

•	na krytie škôd na tokoch v správe obcí pre 
	Ministerstvo vnútra SR	3 794 tis. Sk

         Termín: do 10. 4. 2004 

ministrovi vnútra

C.2	zabezpečiť presun prostriedkov uvedených v bode C.1 dotknutým krajským úradom a Prezídiu Hasičského a záchranného zboru podľa prílohy č. 1 a prílohy č. 2 uznesenia 

Termín: do 14. dní po obdržaní prostriedkov

prednostom krajských úradov

C.3	zabezpečiť presun prostriedkov uvedených v bode C.2 prostredníctvom obvodných úradov obciam podľa prílohy č. 1 a č. 2 uznesenia

	Termín: do 14 dní po obdržaní prostriedkov

Vykonajú:	minister financií
	minister vnútra
	minister životného prostredia
                	prednosta Krajského úradu v Trnave
		prednosta Krajského úradu v Trenčíne
	prednosta Krajského úradu v Žiline
	prednosta Krajského úradu v Banskej Bystrici
	prednosta Krajského úradu v Prešove
	prednosta Krajského úradu v Košiciach